Dommen lyder på to års fængsel, heraf halvandet betinget. Det oplyser P4 Nordjylland. Kvinden blev frikendt ved Byretten, men i dag valgte Landsretten altså at dømme kvinden for ildspåsættelse. De tre af gårdens længer nedbrændte, kun stuehuset gik fri. Den dømte boede dengang tæt på gården, hun blev selv lettere forbrændt og efterfølgende kørt til behandling på Aalborg Sygehus. Ved branden i 2006 skete der skader for et millionbeløb.

Referat:
En 52-årig kvinde blev i dag dømt for at have sat ild til en firelænget gård i Stae i sommeren 2006.